P6_TA(2007)0163

Conservarea şi exploatarea durabilă a resurselor piscicole *

Rezoluţia legislativă a Parlamentului European din 26 aprilie 2007 referitoare la propunerea de regulament al Consiliului de modificare a Regulamentului (CE) nr. 2371/2002 privind conservarea şi exploatarea durabilă a resurselor piscicole în conformitate cu politica comună în domeniul pescuitului (COM(2006)0587 — C6-0402/2006 — 2006/0190(CNS))

(Procedura de consultare)

Parlamentul European,

- având în vedere propunerea Comisiei prezentată Consiliului (COM(2006)0587) [1],

- având în vedere articolul 37 din Tratatul CE, în temeiul căruia a fost consultat de către Consiliu (C6-0402/2006),

- având în vedere articolul 51 din Regulamentul său de procedură,

- având în vedere raportul Comisiei pentru pescuit (A6-0085/2007),

1. aprobă propunerea Comisiei astfel cum a fost modificată;

2. invită Comisia să îşi modifice propunerea în consecinţă, în conformitate cu articolul 250 alineatul (2) din Tratatul CE;

3. invită Consiliul să informeze Parlamentul, în cazul în care intenţionează să se îndepărteze de la textul aprobat de acesta;

4. solicită Consiliului să îl consulte din nou, în cazul în care acesta intenţionează să modifice în mod substanţial propunerea Comisiei;

5. încredinţează Preşedintelui sarcina de a transmite Consiliului şi Comisiei poziţia Parlamentului.

Text propus de Comisie | Amendamentele Parlamentului |

Amendamentul 3

ARTICOLUL 1 PUNCTUL 1Articolul 11 alineatul (5) (Regulamentul (CE) nr. 2371/2002)

(5) Între 1 ianuarie 2003 şi 31 decembrie 2006, pe navele de pescuit vechi de cel puţin 5 ani, lucrările de modernizare a punţii principale pentru îmbunătăţirea siguranţei la bord, a condiţiilor de lucru, a igienei şi calităţii produselor pot mări tonajul navei, cu condiţia ca aceste lucrări de modernizare să nu ducă la creşterea capacităţii de pescuit a navei. Nivelurile de referinţă, stabilite în conformitate cu prezentul articol şi cu articolul 12, se adaptează în mod corespunzător. La stabilirea raportului dintre intrări şi ieşiri de către statele membre, conform articolului 13, nu trebuie luată în considerare capacitatea corespunzătoare. | (5) Modernizarea punţii principale pentru îmbunătăţirea siguranţei la bord, a condiţiilor de lucru, a igienei şi calităţii produselor pot mări tonajul navei, cu condiţia ca aceste lucrări de modernizare să nu ducă la creşterea capacităţii de pescuit a navei. Nivelurile de referinţă, stabilite în conformitate cu prezentul articol şi cu articolul 12, se adaptează în mod corespunzător. La stabilirea raportului dintre intrări şi ieşiri de către statele membre, conform articolului 13, nu trebuie luată în considerare capacitatea corespunzătoare. |

Amendamentul 1

ARTICOLUL 1 PUNCTUL 1Articolul 11 alineatul (6) prima şi a doua liniuţă (Regulamentul (CE) nr. 2371/2002)

-4%din tonajul mediu anual retras cu ajutor public între 1 ianuarie 2003 şi 31 decembrie 2006, pentru statele membre care, la 1 ianuarie 2003, făceau parte din Comunitate, şi 4% din tonajul mediu anual retras cu ajutor public între 1 mai 2004 şi 31 decembrie 2006, pentru statele membre care au aderat la Comunitate la 1 mai 2004 şi | -10%din tonajul mediu anual retras cu ajutor public între 1 ianuarie 2003 şi 31 decembrie 2006, pentru statele membre care, la 1 ianuarie 2003, făceau parte din Comunitate, şi 10% din tonajul mediu anual retras cu ajutor public între 1 mai 2004 şi 31 decembrie 2006, pentru statele membre care au aderat la Comunitate la 1 mai 2004 şi |

-4%din tonajul retras din flotă cu ajutor public începând cu 1 ianuarie 2007 | -10%din tonajul retras din flotă cu ajutor public începând cu 1 ianuarie 2007 |

Amendamentul 2

ARTICOLUL 1 PUNCTUL 2Articolul 13 alineatul (1) litera (c) paragrafele (1a) şi (1b) (noi) (Regulamentul (CE) nr. 2371/2002)

| Cu toate acestea, această reducere a puterii nu trebuie în niciun caz să diminueze siguranţa, calitatea vieţii la bord sau eficienţa sistemelor de procesare a peştelui. Mai mult, având în vedere că obiectivul reducerii este evitarea oricărei creşteri a capacităţii de pescuit a navei, dispoziţiile din primul paragraf nu sunt luate în considerare în cazul în care motorul este înlocuit pentru a conserva energia şi/sau a îmbunătăţi randamentul navei în alte domenii decât capacitatea de pescuit, sau în cazul în care s-a optat pentru metode mai selective de pescuit privind utilizarea navei. |

[1] Nepublicată încă în JO.

--------------------------------------------------